ইথিওপিয়ার প্রশাসনিক অঞ্চল

ইথিওপিয়া হচ্ছে একটি যুক্তরাষ্ট্র যা জাতিগত-ভাষাতাত্ত্বিক ভিত্তিক আঞ্চলিক রাজ্যে (বহুবচন: ክልሎች কিলিলোচ; একক: ክልል কিলিল) এবং অনুমোদিত শহরে (বহুবচন: অ্যাসতেদাদের আকবাবিওয়াচ; একবচন: অ্যাসতেদাদের আকবিবি) বিভক্ত একটি যুক্তরাষ্ট্র। প্রশাসনিক অঞ্চলের এই ব্যবস্থাটি ইথিওপিয়ার অন্তর্বর্তীকালীন সরকারের অধীনে ১৯৯২ সালে ইথিওপিয়া প্রদেশগুলিকে প্রতিস্থাপন করে এবং ১৯৯৫ সালে যখন ইথিওপিয়ার বর্তমান সংবিধান কার্যকর হয় তখন এটি আনুষ্ঠানিকভাবে কার্যকর হয়। প্রশাসনিক অঞ্চলগুলি প্রত্যেকটি একটি আঞ্চলিক পরিষদ দ্বারা পরিচালিত হয় যার সদস্যরা সরাসরি জেলার (ওরেদা) প্রতিনিধিত্ব করার জন্য নির্বাচিত হন। প্রতিটি পরিষদে একজন সভাপতি থাকে, যিনি পরিষদ দ্বারা নির্বাচিত হন। প্রশাসনিক অঞ্চলের একটি কার্যনির্বাহী কমিটিও রয়েছে, যার সদস্যরা কাউন্সিলরদের মধ্য থেকে সভাপতি দ্বারা নির্বাচিত হন এবং পরিষদ কর্তৃক অনুমোদিত হয়। প্রতিটি প্রশাসনিক অঞ্চলে একটি শাখা দপ্তর থাকে, যা পরিষদের আদেশ কার্যকর করে এবং কার্যনির্বাহী কমিটির কাছে প্রতিবেদন পেশ করে। বর্তমানে দেশটিতে দশটি আঞ্চলিক রাজ্য এবং দুটি সুবিধাপ্রাপ্ত নগর রয়েছে, নগরী দুটি হলো দেশটির রাজধানী আদ্দিস আবাবা এবং দিরে দাওয়া, যা ২০০৪ সালে সুবিধাপ্রাপ্ত হয়েছিল। প্রাকৃতিক ভূগোল বা ইতিহাসের চেয়ে জাতিগত ও ভাষার উপর ভিত্তি করে অঞ্চলগুলি আয়তন এবং জনসংখ্যায় বিস্তরভাবে পরিবর্তিত হয়, এর উল্লেখযোগ্য উদাহরণ হচ্ছে হারারি অঞ্চল, যা সুবিধাপ্রাপ্ত শহরগুলির তুলনায় একটি ছোট অঞ্চল এবং কম জনসংখ্যা রয়েছে। ১৯৯২ সালে যখন মূলত এগুলি প্রতিষ্ঠিত হয়, তখন এখানে প্রচুর সংখ্যক অঞ্চল ছিল, তবে ২১ শে জুন ১৯৯২ সালে আঞ্চলিক পরিষদের প্রথম নির্বাচনের পরে  পাঁচটি অঞ্চলকে একত্রিত করে বহু-জাতির দক্ষিণাঞ্চলীয় জাতি, জাতীয়তা এবং জনগণের অঞ্চল গঠন করা হয়। "কিলিল" শব্দের আরও নির্দিষ্ট অর্থ হলো "সংরক্ষণ" বা "সুরক্ষিত অঞ্চল"। অঞ্চলগুলির জাতিগত গোষ্ঠী ভিত্তিতে এবং "কিলিল" শব্দটি বেছে নেওয়ার কারণে বিরোধীরা ক্ষমতাসীন দলের  কঠোর সমালোচনা করে এবং একে বর্ণবাদী দক্ষিণ আফ্রিকার বান্টুস্তানের সাথে তুলনা করে। ২০১৮ সালের নভেম্বরে দক্ষিণ জাতি, জাতীয়তা এবং জনগণের অঞ্চলের সিদামা এলাকায় একটি গণভোট অনুষ্ঠিত হয়েছিল, যেখানে ভোটাররা সিদামা এলাকাকে তার নিজস্ব প্রশাসনিক অঞ্চলে পরিণত করার প্রস্তাবকে সমর্থন করেছিল। সিদামা আঞ্চলিক রাজ্যটি ২০২০ সালের জুনে গঠন করা হয়েছে। ২০ শে ডিসেম্বর, ২০১৯ সালে একটি আঞ্চলিক রাজ্যে পরিণত হওয়া জন্য একটি গণভোট আয়োজনের ব্যবস্থা করার জন্য জাতীয় নির্বাচন বোর্ডের জাতীয় আঞ্চলিক কাউন্সিলের ওয়েলাইতা এলাকার অনুরোধ প্রেরণে ব্যর্থতার কারণে আঞ্চলিক কাউন্সিলের ব্যর্থতার বিরোধিতা করার জন্য এসএনএনপিআরের ওয়েলাইতা অঞ্চল একটি সমাবেশ করে। ইথিওপিয়ার প্রশাসনিক অঞ্চলের গভর্নরদের তালিকা ইথিওপিয়ার প্রশাসনিক অঞ্চলের পতাকা এবং মর্যাদাসূচক প্রতীক মানব উন্নয়ন সূচকে ইথিওপিয়ার প্রশাসনিক অঞ্চলের তালিকা আইএসও ৩১৬৬-২:ইটি ইথিওপিয়ার উপবিভাগ Yilmaz, Serdar; Venugopal, Varsha (২০০৮)। Local Government Discretion and Accountability in Ethiopia (পিডিএফ)। Working Paper 08-38। International Studies Program, Andrew Young School of Policy Studies, Georgia State University। পৃষ্ঠা 4–5। ২০ অক্টোবর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ জুন ২০১৩।  Lyons, Terrence (১৯৯৬)। "Closing the Transition: The May 1995 Elections in Ethiopia"। Journal of Modern African Studies। 34 (1): 135। জেস্টোর 161741। ডিওআই:10.1017/S0022278X00055233।  "kilil"। Amharic Dictionary। ৮ জুলাই ২০১৯ তারিখে মূল থেকে আর্কাইভ করা।  "Ethiopia"। City Population।  "2011 National Statistics" (পিডিএফ)। ২০১৫-০৯-২৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-১২-১০।  "Oromia Regional State"। Ethiopian Government Portal। ২০২০। ২৮ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৬ মে ২০২০।  https://www.theafricareport.com/20880/the-sidama-have-voted-for-their-own-state-so-what-next/ https://www.thereporterethiopia.com/article/sidama-embarks-statehood?__cf_chl_captcha_tk__=99909acd8db517fb1d8b8918c61ca218ce2c42f8-1596195545-0-AQsRCcFU-8mTofQez8SXftonkJ8Pi1VXZn7QS10gij7wrMicnBFwxbNPs3eilYOrCT1ynY6jM_INzsT6FWZPqjNybYTuLEYdPHU0VL5QZWsmcQqwkJd0WN5f8xONhjdVdhH9R1miXLq2ss4ncYTEh027BNz5wW5KZvS3kPHOB2k6FZ8lGLOLBGPvKaYa79-JcNg_B6xjwTaU1lLWkLvPV3KXudIUw9kpYNe8C60cN9tlA8f0K-TuY7W69GfY3nNNM4OCh7Z3Gl37SsejOxKSFCCPVGq_Cfb_HHqBIyzQP6zrCZdLxZZLa_RvFeZpWYXch-HX0yhZAtvHYjHJeq8W3Aqj3MpwaR-FiV1zQ4PpMcOvsyJ5tItMrSEOUMeiPyseLrq_LrAJiUW1NuRtx-QJKoaixJNx1IaWUoShGGAKyTqdSAkc0BA4t5Z_TKti2VJmI9uPsRXVAnD6IX3agmqIji7S5R0X8_P-lyfrJoXvU5NGiPEMltrT2SWpIoVN0ufnnWMadWNYDS8TXOoSmzvCGPA Addis Standard ইউএন-ওসিএচএ-তে ইথিওপিয়ার আঞ্চলিক মানচিত্র স্ট্যাটয়েডস এ ইথিওপিয়ার রাজ্য